CELEX: 62008TN0114
Language: mt
Date: 2008-03-06 00:00:00
Title: Kawża T-114/08 P: Appell ippreżentat fis- 6 ta' Marzu 2008 minn Luigi Marcuccio mis-sentenza mogħtija fl- 14 ta' Diċembru 2007 mit-Tribunal għas-Servizz Pubbliku fil-kawża F-21/07, Marcuccio vs Il-Kummissjoni

26.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 107/41
            
         Appell ippreżentat fis-6 ta' Marzu 2008 minn Luigi Marcuccio mis-sentenza mogħtija fl-14 ta' Diċembru 2007 mit-Tribunal għas-Servizz Pubbliku fil-kawża F-21/07, Marcuccio vs Il-Kummissjoni
   (Kawża T-114/08 P)
   (2008/C 107/69)
   Lingwa tal-kawża: It-Taljan
   Partijiet
   
      Appellant: Luigi Marcuccio (Tricase, L-Italja) (rappreżentant: G. Cipressa, avukat)
   
      Appellata: Il-Kummissjoni tal-Komunitajiet Ewropej
   Talbiet ta' l-appellant
   F'kull każ:
   
               —
            
            
               tannulla s-sentenza appellata fit-totalità tagħha u bla eċċezzjoni;
            
         
               —
            
            
               tiddikjara li r-rikors fl-ewwel istanza tressaq mill-appellanti intra dies;
            
         
               —
            
            
               tiddikjara li r-rikors fl-ewwel istanza kien ammissibbli.
            
         Fl-ewwel lok:
   
               —
            
            
               tilqa' t-talbiet imressqa fl-ewwel istanza fit-totalità tagħhom u bla eċċezzjoni;
            
         
               —
            
            
               tikkundanna lill-appellata tħallas lura lill-appellant l-ispejjeż kollha sostnuti minnu kemm fl-ewwel istanza kif ukoll fl-appell;
            
         Sussidjarjament:
   
               —
            
            
               tirrinvija l-kawża quddiem it-Tribunal għas-Servizz Pubbliku, f'kompożizzjoni ġdida, sabiex jiddeċiediha mill-ġdid.
            
         Aggravji u argumenti prinċipali
   L-appellant isostni l-aggravji li ġejjin:
   
               1.
            
            
               Nuqqas assolut ta' motivazzjoni fid-dawl tal-konfużjoni bejn il-kunċett ta' dannu u l-kunċett ta' avveniment li jirriżulta f'dannu msemmi fit-tieni paragrafu ta' l-Artikolu 288 (li qabel kien 215) KE;
            
         
               2.
            
            
               Ksur ta' l-Artikolu 288 KE, ta' l-ewwel paragrafu ta' l-Artikolu 46 ta' l-Istatut tal-Qorti tal-Ġustizzja, ta' l-Artikolu 90 tar-Regolamenti tal-Persunal ta' l-Uffiċjali tal-Komunitajiet Ewropej (iktar 'il quddiem ir-“Regolamenti tal-Persunal”), tal-prinċipju taċ-ċertezza legali, tad-dritt għal protezzjoni legali u tad-dritt għal smigħ xieraq.
            
         
               3.
            
            
               Interpretazzjoni u applikazzjoni żbaljati u mhux ġustifikati tal-kunċett ta' data ta' bidu jew dies a quo għall-finijiet tad-determinazzjoni ta' perijodu raġjonevoli sabiex titressaq azzjoni taħt l-Artikolu 288 KE.
            
         
               4.
            
            
               Nuqqas assolut ta' motivazzjoni, inter alia, għan-nuqqas ta' investigazzjoni, u ksur ta' l-Artikolu 90 tar-Regolamenti tal-Persunal u tal-prinċipji ġenerali tad-dritt rilevanti fl-analiżi tad-data li fiha jibda jiddekorri t-terminu perentorju sabiex titressaq azzjoni taħt l-Artikolu 288 KE.
            
         
               5.
            
            
               Nuqqas assolut ta' motivazzjoni fir-rigward tad-dewmien allegat ta' l-appellant sabiex iressaq azzjoni taħt l-Artikolu 288 KE.
            
         
               6.
            
            
               Ksur ta' l-Artikoli 235 u 288 KE dwar il-ġurisdizzjoni tal-qrati Komunitarji fil-kuntest ta' rikors għal danni u nuqqas mingħajr motivazzjoni, arbitrarju u illoġiku li tiġi applikata l-ġurisprudenza rilevanti.
            
         
               7.
            
            
               Ksur tan-normi għal smigħ xieraq, b'referenza partikolari għal dawk previsti mill-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali.